cyanic-selkie/wikianc huggingface dataset:
Rosenrot
Albumin on sanoittanut kokonaan laulaja Till Lindemann, mutta muut yhtyeen jäsenetkin vaikuttivat niihin. Rosenrot on laulettu muiden Rammsteinin albumien tavoin pääosin saksaksi. Kappale "Stirb nicht vor mir" on osittain englanninkielinen ja "Te quiero puta!" on espanjaksi. Yhtye on kutsunut Rosenrotia "romanttiseksi hetkekseen."
Taustaa
Albumin nimeksi ajateltiin aluksi antaa Reise, Reise Vol. 2, mutta se muutettiin Rosenrotiksi 18. elokuuta 2005. Rammsteinin jäsenet ovat kuvailleet levyä eräänlaiseksi Reise, Reise -albumin jatko-osaksi, tai toiseksi osaksi. Albumi on koottu pääosin Reise, Reisen lopulliselta julkaisulta pois jätetyistä kappaleista (kuusi kappaletta), mikä osakseen selittää sen yleisesti Rammsteinin perinteisestä tyylistä poikkeavana pidetyn tyylin.
Albumin kansi on sama kuin Reise, Reise -albumin japanilaisessa versiossa. Siinä on jäänmurtaja USS Atka kuvattuna 13. maaliskuuta 1960 McMurdo Stationilla, Rossin jäähyllyllä, Etelämantereella.
Julkaisu
Rammstein ei juurikaan markkinoinut tätä albumia vaan yhtye nosti fanien odotuksia muilla tavoilla. Albumin ensimmäinen single "Benzin" sai ensiesityksensä 70 000:n ihmisen edessä, Berliinin Wuhlheidella kesäkuussa 2005 neljän konsertin putkessa. Rammsteinin omalla virallisella nettisivulla oli laskuri julkaisupäivään sekä minuutin mittaisia pätkiä kuultavana kuudesta kappaleesta. Sähköisessä postikortissa oli pätkä "Rosenrot"-laulua sekä kuvia yhtyeestä ja perustietoa levystä.
Rajoitetun painoksen bonus-DVD
Rajoitettu painos sisältää normaalin CD:n lisäksi DVD:n, jossa on kolme live-esitystä
Robert Engle
Robert Franklin Engle III (s. 10. marraskuuta 1942, Syracuse, New York) on yhdysvaltalainen vuonna 2003 Nobelin taloustieteen palkinnon saanut ekonomisti. Engle tunnetaan erityisesti aikasarja-aineistojen tilastollisen tutkimuksen menetelmien kehittämisestä.
Engle suoritti perustutkintonsa Williams Collegessa fysiikassa. Myöhemmin Engle suoritti jatkotutkinnon fysiikassa vuonna 1966 ja tohtorintutkinnon taloustieteessä vuonna 1969 Cornell Universityssa. Urallaan Engle on toiminut Massachusetts Institute of Technologyn, University of California, San Diegon sekä nykyisin New Yorkin yliopiston Stern School of Businessin taloustieteen professorina.
Englen merkittävin tutkimustyö liittyy aikasarja-aineistojen tutkimukseen: Engle on erityisesti kehittänyt menetelmiä odottamattomien hintavaihteluiden tutkimiseen rahoitusmarkkinoilla. Kyky arvioida ja ennustaa näitä hintavaihteluita on tärkeää sijoitussalkkujen riskinhallinnassa, erityisesti monien arvopaperi- ja korkojohdannaisten osalta. Engle kehitti tilastollisia menetelmiä, joilla pystytään analysoimaan aineistoa, jossa volatiliteetti vaihtelee ehdollisesti.
Jean-François Thomas de Thomon
Jean-François Thomas de Thomon opiskeli 1780-luvulla Pariisin taideakatemiassa ja Roomassa. Vuodesta 1799 hän työskenteli Venäjällä. Hän toimi opettajana Pietarin taideakatemiassa (vuodesta 1810 professori) ja armeijan liikenneinsinööri-instituutissa (vuodesta 1811).
Robert Engle
Käytännössä tunnettuja Englen kehittämiä ekonometrian konsepteja ovat ehdolliseen volatiliteettiin liittyvä tutkimus ((G)ARCH-mallit) sekä mm. menetelmät, joilla voidaan tutkia sisältääkö aikasarja ehdollisia volatiliteetin muutoksia (test for ARCH effects) sekä ovatko nämä ilmiöt epäsymmetrisiä (Engle-Ng test for sign and size asymmetricity). Lisäksi hänellä on tärkeä asema uusien Multivariate GARCH -spesifikaatioiden kehittämisessä. Ensimmäisen sukupolven malleista VECH - spesifikaatio (Bollerslev, Engle & ? 1988), sekä toisen sukupolven malleista hänen versionsa DCC -spesifikaatioksi (2002) ovat yleisesti käytössä.
Jean-François Thomas de Thomon
Arkkitehdin tuotannolle ovat ominaisia antiikin kreikkalaiset aiheet, voimakkaat ja massiiviset muodot sekä koristelun lakonisuus. Hänen töitään ovat Pietarin Vasilinsaaren pörssirakennus (1805–1810), Paavali I:n mausoleumi Pavlovskin puistossa (1805–1808), Maineen pylväs Pultavassa (1811) ja sairaala Odessassa (1806–1821). Hän laati myös julkisten ja asuinrakennusten mallipiirustuksia Venäjän maaseutukaupunkeja varten.
Gwen Stefani
Gwen Renée Stefani (s. 3. lokakuuta 1969 Fullerton, Kalifornia) on yhdys­valtalainen usean tyyli­lajin laulaja-lauluntekijä ja muoti­suunnittelija. Gwen Stefani tuli tunnetuksi 1990-luvulla No Doubtin laulajana.
Jean-François Thomas de Thomon
Thomas de Thomon haudattiin Smolenskin luterilaiselle hautausmaalle, josta hänen jäännöksensä on myöhemmin siirretty 1700-luvun nekropoliin.
Gwen Stefani
Ura
Vuonna 1987 Gwen Stefani ryhtyi veljensä Eric Stefanin yhtyeen No Doubtin taustalaulajaksi. Yhtye solmi levytys­sopimuksen Interscope Recordsin kanssa. Gwen oli myös tausta­laulajana Sublimen kappaleella ”Saw Red”.
Kesällä 2004 No Doubt vetäytyi tauolle ja Stefani siirtyi soolo­uralle ja julkaisi ensimmäisen soolo­albuminsa Love. Angel. Music. Baby. marras­kuussa 2004. Levyltä on julkaistu singlet ”What You Waiting For?”, ”Rich Girl” räppäri Even kanssa ja ”Holla­back Girl”, joista on tehty myös musiikki­videot. Hänen soolo­uransa aikaisempia julkaisuja ovat olleet duetot ”Let Me Blow Ya Mind” (2001) Even kanssa sekä ”Can I Have It Like That?” (2005) R&B-laulaja Pharrell Williamsin kanssa. Syksyllä 2006 Gwen Stefani julkaisi singlen ”Wind it Up” albumilta The Sweet Escape. Musiikki­video ”Wind It Up” ilmestyi marras­kuun loppu­puolella 2006. 27. marras­kuuta 2006 julkaistiin DVD Harajuku Lovers Live.
Yksityiselämä
Vuonna 1997 Stefani tapasi Bush-yhtyeen laulajan Gavin Rossdalen ja oli naimisissa hänen kanssaan vuosina 2002–2016. Heillä on kolme poikaa. Lokakuussa 2020 Stefani kihlautui kantrilaulaja Blake Sheltonin kanssa.
Lustmord
Brian "Lustmord" Williams on niin sanotun dark ambient -musiikkigenren edelläkävijä. Lustmord ei itse pidä musiikkiaan erityisen "synkkänä", ja on sitä mieltä että ihmiset, jotka näkevät sen vain "dark ambientina" eivät täysin ymmärrä sitä. Lustmord yrittää luoda tunteen paikasta, joka on olemassa vain musiikissa ja sen välityksellä: "hän yrittää tuoda paikan kuuntelijan luo, ei kuuntelijaa paikan luo".
Lustmord on tehnyt kenttä-äänityksiä kryptissa, luolissa ja teurastamoissa.
Lustmordin alkuajan sivuprojekti oli Terror Against Terror, jossa oli hänen lisäkseen Andrew Lagowski. Yhtyeen oli tarkoitus julkaista levytrilogia, josta jokainen osa olisi ollut edellistä "meluisampi"; kolmas ja viimeinen olisi ollut pelkkää meteliä. Trilogiasta ei kuitenkaan julkaistu kuin sen ensimmäinen osa, sillä se saatiin julkaistua vasta kaksi vuotta valmistumisensa jälkeen, jolloin se oli jo "vanhentunut".
Lustmord on tehnyt yhteistyötä Robert Richin kanssa Stalker-levyllä ja Melvinsin kanssa Pigs Of The Roman Empire -albumilla. Hän teki "sääefektit" Toolin vuoden 2006 10,000 Days -albumin 10,000 Days (Wings Pt 2) -kappaleelle. Hän myös remiksasi Toolin Schism ja Parabola -kappaleet, jotka julkaistiin 20. joulukuuta 2005 DVD-singleillä.
Yhdyskuntatekniikka
Yhdyskuntatekniikka on rakennustekniikan osa-alue, johon kuuluu ihmisyhdyskuntien infrastruktuurin kehittäminen ja rakentaminen. Yhdyskuntatekniikkaan luetaan esimerkiksi
DVD Exclusive -palkinto
DVD Exclusive -palkinnot (DVD Exclusive Awards) on Yhdysvalloissa jaettava palkinto suoraan DVD:lle julkaistuille elokuville. Palkinnon jakavat aikakauslehti Video Business ja The Digital Entertainment Group. Sitä on jaettu vuosina 2001, 2003, 2005 ja 2006.
Lustmord
Brian Williams on työskennellyt Hollywood-elokuvien parissa, suunnitellen niihin äänimaailmoja. Hän on myös tehnyt soundtrackeja elokuviin kuten Zoetrope. Elokuvan musiikki julkaistiin myös omana albumina.
Yhdyskuntatekniikka
Läheinen tekniikan ala on ympäristötekniikka.
Lustmord
Church Of Satanin kutsumana Lustmord esiintyi ensimmäisessä konsertissaan 25 vuoteen osana kirkon ensimmäistä julkista Satanic High Mass -tapahtumaa 6. kesäkuuta 2006. Konsertti äänitettiin ja julkaistiin albumina Lustmord Rising (06.06.06). Levy sisältää vanhoja kappaleita uudelleenjärjesteltynä, uutta materiaalia sekä improvisointia.
Yhdyskuntatekniikka
Yhdyskuntatekniikan tärkein vuotuinen tapahtuma Suomessa on Yhdyskuntatekniikan näyttely ja sen yhteydessä järjestettävät seminaarit eri yhdyskuntatekniikan toimialueista.
Gilad Erdan
thumb|upright|Gilad Erdan 2007. Gilad Moshe Erdan ( s. 30. syyskuuta 1970) on israelilainen lakimies, poliitikko ja Likud-puolueen edustaja knessetissä. Hän on valmistunut oikeustieteen kandidaatiksi Bar-Ilanin yliopistosta. Hänet valittiin Knessetiin ensimmäisen kerran 2003. Hän on naimisissa ja hänellä on kaksi lasta.
Kuuroaivi
Kuuroaivi on tunturi Nikelin kunnassa Petsamon piirissä Murmanskin alueen luoteisosassa Venäjällä. Se sijaitsee Paatsjoen itäpuolella Suomen Neuvostoliitolle luovuttaman entisen Petsamon kunnan länsiosassa. Tunturi on 288 metriä korkea. Tunturin koillispuolella on Kaarablekki -niminen tunturi. Kuuroaivin ja Paatsjoen välistä kulkee entinen Jäämerentie. Suomen aikana tunturin eteläpuolella oli Höyhenjärven kylä ja pohjoispuolella Vouvatusjärven kylä.
Ben Davies
Benjamin Thomas "Ben" Davies (s. 24. huhtikuuta 1993 Neath) on walesilainen jalkapalloilija, joka edustaa Valioliigassa pelaavaa Tottenham Hotspuria. Pelipaikaltaan Davies on vasen laitapuolustaja. Hän pelaa myös Walesin jalkapallomaajoukkueessa.
Perinthos
Perinthos, myöhemmin Herakleia , oli antiikin aikainen kaupunki ja kaupunkivaltio (polis) Propontisessa Traakiassa nykyisen Turkin alueella. Se sijaitsi nykyisen Marmara Ereğlisin kaupungin paikalla.
Ben Davies
Seurajoukkueura
Kesällä 2014 Davies siirtyi Tottenham Hotspuriin samaan aikaan joukkuetoverinsa Michel Vormin kanssa. Ensimmäinen valioliigaottelu Tottenhamin pelaajana tapahtui elokuussa 2014 Liverpoolia vastaan, kun Davies tuli vaihdosta kentälle. Yhdeksän Tottenham-kautensa aikana hän on pelannut yhteensä 208 valioliigaottelua, joissa hän on tehnyt kuusi maalia: toukokuussa 2017 kauden viimeisessä ottelussa Hull Cityä vastaan, elokuussa 2017 seuraavan kauden ensimmäisessä ottelussa Newcastle Unitedia vastaan, syyskuussa 2017 Huddersfield Townia vastaan sekä huhtikuussa 2022 Newcastlea, lokakuussa 2022 Bournemouthia ja marraskuussa 2022 Leedsiä vastaan. Hän pelasi yhdeksän ottelua Mestarien liigassa kaudella 2018−2019, mutta istui vaihtopenkillä tappiollisessa loppuottelussa. Kaikkiaan hän on pelannut Tottenhamissa Mestarien liigassa 27, Eurooppa-liigassa 29 ja Konferenssiliigassa neljä ottelua.
Maajoukkueura
Davies pelasi kolme ottelua Walesin alle 19-vuotiaiden maajoukkueessa. Walesin jalkapallomaajoukkueessa debyytti tapahtui lokakuussa 2012 MM-karsintaottelussa Skotlantia vastaan. Hän pelasi viisi ottelua Walesin selviytyessä välieriin EM-kilpailuissa 2016, mutta oli pelikiellon vuoksi sivussa välieräottelusta. Vuonna 2021 järjestetyissä EM-kilpaluissa hän pelasi neljä ottelua ja MM-kilpailuissa 2022 kolme ottelua. Kaikkiaan hän on pelannut 78 maaottelua. Ainoan maajoukkuemaalinsa hän on tehnyt MM-karsintaottelussa Valko-Venäjää vastaan marraskuussa 2021.
Perinthos
Maantiede
Kaupunki oli rakennettu pienellä niemellä olevalle kukkulalle ja sen rinteeseen. Niemen pituus oli noin 1,2 kilometriä, ja se yhdistyi Traakian mantereeseen noin 200 metriä leveän kannaksen välityksellä. Kaupungin akropoliina eli yläkaupunkina ja linnavuorena toimi niemellä olleen kukkulan korkeampi länsiosa, jonka korkeus merenpinnasta laskettuna oli noin 50 metriä. Kaupungilla oli kaksi satamaa luonnonsatamalahdissa, joista toinen sijaitsi kaupungin niemen koillis- ja toinen länsipuolella.
Perinthoksen kaupunkivaltion hallussa ollut alue oli suhteellisen suurikokoinen, ja sen kooksi on arvioitu yli 500 neliökilometriä. Idässä poliksen alue rajautui Selymbrian ja Byzantionin alueisiin, joskin myöhemmin Perinthoksen ja Selymbrian välissä sijaitsi vielä Daminon Teikhoksen polis. Perinthoksesta länteen sijaitsi Neon Teikhos. Laajimmillaan Perinthoksen alue käsitti lännessä myös Heraionin (myös Heraion Teikhos), Tyrodizan ja Bisanthen polikset. Esimerkiksi Herodotoksella Propontiin pohjoisrannikon ainoat polikset ovat Perinthos, Selymbria ja Byzantion.
Historia
Perinthos oli alun perin Samoksen perustama siirtokunta. Sen perustaminen ajoitetaan arkaaiselle kaudelle noin vuoteen 602 eaa. Kreikkalaisessa mytologiassa kaupungin perustajana pidettiin Heraklesta. Sen nimi oli peräisin Perinthos Epidauroslaisesta, joka oli joko Herakleen rakastettu tai Oresteen kumppani. Perinthoksen varhaiseksi nimeksi jossakin vaiheessa mainitaan Mygdonia. Kaupungin kansalaisesta käytettiin etnonyymiä Perinthios.
Alkuvaiheessaan noin 570–560 eaa. Perinthos joutui sotimaan sekä paikallisia paionialaisia heimoja että seudun megaralaisia eli doorilaisia kreikkalaissiirtokuntia Selymbriaa ja Byzantionia vastaan; samoslaisena Perinthos itse oli joonialainen. Se sai kuitenkin apua emäkaupungistaan Samoksesta. Megabazos valtasi Perinthoksen Persialle Dareioksen aikana. 400-luvun eaa. alun Joonian kapinan jälkeen se oli jälleen Persian vallassa.
Klassisella kaudella 400-luvulla eaa. Perinthos kuului Ateenan johtamaan Deloksen meriliittoon, ja esiintyy liiton verotusluetteloissa vuosina 452/451–418/417 eaa. Vuonna 411 eaa. kaupunki oletettavasti liittyi Byzantionin kapinaan Ateenaa vastaan, mutta Alkibiadeen johtamat ateenalaiset joukot pakottivat sen takaisin liittoon vuonna 410 eaa. Vuodesta 377 eaa. Perinthos kuului toiseen Ateenan liittoon. Se oli tilapäisesti Ariobarzaneen vallassa.
Myöhemmin Perinthos joutui Odrysian kuninkaan Kotyksen ja tämän seuraajan Kerseblepteen valloitusyritysten kohteeksi. Koska Ateena ei kyennyt suojelemaan sitä, kaupunki liittoutui Makedonian Filippos II:n kanssa. Myöhemmin Perinthos muodosti sympoliteian Byzantionin kanssa. Perinthos samoin kuin Selymbria ja Byzantion joutuivat Filippos II:n piirittämiksi, koska eivät tukeneet tämän Ateenan vastaista politiikkaa alueella. Perinthoksen kerrotaan puolustautuneen peräänantamattomasti, ja piiritys epäonnistui. Demosthenes kuvaa Puheessaan kunniaseppeleestä kunnianosoituksia, jotka Byzantion ja Perinthos myönsivät ateenalaisille näiden tultua apuun.
Tuohon aikaan 300-luvulla eaa. Perinthos vaikuttaa olleen jopa merkittävämpi kaupunki kuin Byzantion. Se oli merkittävä kauppapaikka, koska se oli paitsi satamakaupunki myös useiden keskeisten teiden risteyskohta. Kaupunki löi omaa persialaisen standardin mukaista hopea- ja pronssirahaa. Sen käymä runsas kauppa selittää, miksi niin paljon sen lyömiä rahoja on säilynyt. Rahojen perusteella Perinthoksessa vietettiin suuria ja suosittuja juhlia. Kaupungin käyttämä kalenteri tunnetaan, ja muistutti paljon Samoksen kalenteria.
Perinthos liittoutui Filippos II:n kanssa uudestaan Ateenan kärsittyä tappion vuoden 338 eaa. Khaironeian taistelussa. Vuonna 337 eaa. se liittyi Filippoksen helleeniseen liittoon muiden Traakian kreikkalaiskaupunkien tavoin. Myöhemmässä vaiheessa, joko 200- tai 300-luvulla jaa., kaupunki omaksui myyttisen perustajansa kunniaksi nimen Herakleia. Se esiintyy joskus yksinään, mutta joskus muodossa Herakleia Thrakia (lat. Heraclea Thraciae) tai Herakleia Perinthos (Heraclea Perinthus). Nimi on säilynyt nykyisen kaupungin nimen loppuosassa Ereğlisi.
Rakennukset ja löydökset
Perinthoksen akropolis ja osa alakaupungista on ollut ympäröity muurein, joista on löydetty osia. Ne on ajoitettu 400-luvulle eaa. Muurit olivat vahvat ja varustettu torneilla, ja suojasivat kaupunkia erityisesti sen pohjois- ja länsipuolelta. Ne ympäröivät noin 75 hehtaarin kokoisen alueen. Kaupungin rakennukset olivat Diodoros Sisilialaisen mukaan tiiviisti kukkulan rinteessä teatterin muotoisessa puolikaaressa.
Nykyisestä kaupungista on löydetty joitakin antiikin aikaisten rakennusten raunioita sekä piirtokirjoituksia. Akropoliin etelärinteessä erottuu halkaisijaltaan noin 140 metriä leveän teatterin katsomon puolikaari. Löydöksiin lukeutuvat myös 240 metriä pitkän stadionin paikka sekä satamien aallonmurtajien jäänteitä. Kaupungin hautausmaita on löydetty laajalta alueelta sen pohjois- ja länsipuolelta. Justinianuksen kerrotaan kunnostaneen kaupungissa olleen palatsin sekä kaupungin akveduktit.
Perinthoksessa tiedetään olleen kultit ja näin oletettavasti myös pyhäköt ainakin seuraaville jumalille: Hera, Zeus, Athene, Apollon, Artemis, Dionysos, Demeter, Isis/Serapis ja Kybele.
Vietnamin tasavallan ilmavoimat
Vietnamin tasavallan ilmavoimat oli entisen Vietnamin tasavallan eli Etelä-Vietnamin asevoimien puolustushaara. Ilmavoimat perustettiin vuonna 1955 ja se otti osaa Vietnamin sotaan vaihtelevalla menestyksellä.
Historia
thumb|vasen|Vietnamin tasavallan ilmavoimien [[Douglas A-1 Skyraider. ]] Vietnamin tasavallan ilmavoimat perustettiin vuonna 1955 ja se sai ensimmäiset lentokoneensa Ranskalta. Alkuperäiseen kalustoon kuului 28 Grumman F8F Bearcat -hävittäjää, 25 Douglas C-47 Skytrain-kuljetuskonetta ja 60 Cessna O-1 Bird Dog -tiedustelukonetta. Vahvuudeltaan ilmavoimat olivat 3 500 sotilasta. Kolme vuotta myöhemmin Yhdysvalloista saatiin Douglas AD-6 Skyraider -hävittäjäpommittajia ja North American T-28 Trojan -koneita. Ennen vuotta 1964 ilmavoimat olivat kuitenkin kaiken kaikkiaan pienet ja ne menestyivät huonosti Etelä-Vietnamin kansallisen vapautusrintaman kiihtyessä vuosina 1963 ja 1964. Ilmavoimien kehitystä oli laimminlyöty ja esimerkiksi koulutettujen lentäjien määrä oli vähäinen, minkä lisäksi ilmaiskujen toteuttaminen oli tehty hankalaksi. Maakohteita vastaan hyökkäämiselle tarvittiin lupa korkeilta tahoilta päällystössä, mikä teki iskuista nopeasti liikkuvia sissejä vastaan hankalaa. Maavoimien komentajat eivät myöskään arvostaneet ilmavoimia, eivätkä he esimerkiksi pyytäneet tukea omille operaatioilleen ilmavoimilta.
Ilmavoimia alettiin laajentaa Yhdysvaltojen tuella vuoden 1964 jälkeen. Douglas A-1 Skyraider -koneet korvasivat tehottomina pidetyt T-28 -koneet. Vuonna 1964 ilmavoimiin kuului 8 400 sotilasta ja yhteensä 190 lentokonetta. Vuonna 1968 samat luvut olivat kasvaneet 16 000 sotilaaseen ja 398 lentokoneeseen. Vietnamin tasavallan ilmavoimat osallistuivat Yhdysvaltain ilmavoimien kanssa operaatio Rolling Thunderin toteuttamiseen, jonka aikana tehtiin ilmaiskuja kohteisiin Pohjois-Vietnamissa. Operaation alkaessa 2. maaliskuuta 1965 104 amerikkalaista konetta iski Pohjois-Vietnamiin ja 19 etelävietnamilaista hävittäjäpommittajaa isku Quân Khên laivastotukikohtaa vastaan. Vuoteen 1968 mennessä Vietnamin tasavallan ilmavoimat toteutti 25 % kaikista Etelä-Vietnamin rajojen sisällä toteutetuista ilmaiskuista.
Vietnamin sodan loppupuolella Yhdysvallat aloitti niin sanotun vietnamisaation, jonka tavoitteena oli antaa vastuu sodasta Etelä-Vietnamille. Operaatio Enhance lisäsi Vietnamin tasavallan ilmavoimien vahvuutta paperilla. Sen sotilaiden määrä vuonna 1972 oli 49 454 ja budjetti 542,8 miljoonaa dollaria. Tästä huolimatta kommunistien käynnistäessä viimeisen hyökkäyksensä etelää vastaan Vietnamin tasavallan ilmavoimat romahtivat. Yhdysvaltain kongressi oli vuosina 1974 ja 1975 rajoittanut Vietnamiin virtaavan rahan määrää, mikä teki esimerkiksi varaosien hankinnasta vaikeaa. Ilmavoimat ei myöskään koskaan saanut aikaiseksi tehokasta huoltojärjestelmää. Pohjois-Vietnamin joukkojen etelään tuomat Strela-2-ohjukset tekivät kaiken lisäksi ilmaiskuista aikaisempaa vaarallisempia.
Nevan rannan sfinksit
thumb|Toinen sfinkseistä. Nevan rannan sfinksit ovat kaksi egyptiläistä sfinksiä, jotka on tuotu Pietariin Yliopistonrantakadulle 1800-luvulla. Ne sijaitsevat Neva-joen rannalla Vasilinsaarella Repin-instituutin sisäänkäynnin kohdalla.
Sfinksit on tehty aikoinaan faarao Amenhotep III:lle. Kreikkalainen arkeologi löysi ne vuonna 1820. Hän päätti myydä toisen rahoittaakseen kaivauksiaan. Venäläinen matkailija näki sen ja päätti ostaa molemmat. Varainhankinta kesti niin kauan, että sfinksit ehdittiin myydä Ranskaan. Ranskalainen ostaja kuitenkin perui kaupan, ja Venäjä sai sfinksit. Niiden kuljetus oli pulmallista, jo pelkkä laivamatka kesti yli vuoden. Toinen graniittinen sfinksi on vaurioitunut toisen maailmansodan aikana.
Appelle-moi Bob
Appelle-moi Bob on suomalaisen Pauli Hanhiniemen Perunateatteri -rockyhtyeen viides studioalbumi. Se julkaistiin vuonna 2001.
Nënë Terezan kansainvälinen lentoasema
Nënë Terezan kansainvälinen lentoasema  on Albanian pääkaupungin Tiranan lentoasema ja samalla maan ainoa kansainvälinen lentoasema. Lentoasema on nimetty Äiti Teresan mukaan, se tunnetaan myös nimellä Rinasin kansainvälinen lentoasema. Se sijaitsee 11 km Tiranan kaupungin ulkopuolella. Lentoaseman liikenne lisääntyi 2000-luvulla nopeasti: vuonna 2005 lentoasemaa käytti 785 000 matkustajaa, kun vuonna 2007 luku oli 1 107 325.
Kaukoitä
thumb|Kaukoitä, jossa myös [[Kaakkois-Aasia ja sen saaristot ovat mukana.]] Kaukoitä on Aasiassa sijaitseva alue, johon luetaan kuuluvaksi Kiina, Mongolia, Korean niemimaa, Japani ja Venäjän itäisin osa sekä joskus myös Kaakkois-Aasia saaristoineen.
Jason Boyd
Jason Boyd on brittiläinen näyttelijä, joka on näytellyt Opettajat-televisiosarjassa Adam Grintiä vuosina 2003–2004 ja Piers Polkissia elokuvassa Harry Potter ja Feeniksin kilta (2007).
Kidekenttäteoria
Kidekenttäteoria on malli, joka kuvaa kiteisten yhdisteiden, ja erityisesti siirtymämetalliyhdisteiden ominaisuuksia perustuen niiden elektronirakenteeseen. Kidekenttäteoriaa voidaan soveltaa kiteisten aineiden värien muodostumiseen ja magneettisten ominaisuuksien selittämiseen. Mallia käytetään muun muassa ominaisuuksiltaan haluttujen yhdisteiden suunnitteluun. Kidekenttäteoriaa yhdistettynä molekyyliorbitaaliteoriaan kutsutaan ligandikenttäteoriaksi.
Joulukärpänen
thumb|right|Joulukärpänen 1952. Joulupukki pörrää skootterilla ja Joulukärpänen istuu kyydissä. Joulukärpänen oli vuosina 1927–1967 ilmestynyt Otavan kustantama joululehti.
Lehden toimittajina olivat Veli Giovanni ja Olli ja Juuri.
Joululehdet eivät suinkaan aina ole olleet uskonnollisia, vaan niissä on usein tehty pilaa poliitikoista, yleisestä maailmanmenosta ja itse jouluunkin on suhtauduttu humoristisesti.
Joulukärpänen oli aikoinaan hyvin suosittu, kuten myös Joulupippuri ja Lipeäkala. Monet humoristiset joululehdet lopettivat ilmestymisensä 1960-luvun loppupuolella, lukuunottamatta Arijoutsin Joulupippuria, joka ilmestyi vuoteen 1974.
Ford Excursion
Ford Excursion on Fordin suurin SUV-malli. Excursion on rakennettu Ford F350 Super Duty -kuorma-auton pohjalle. Moottorivalikoimassa ovat 5,4 litran (V8) ja 6,8 litran (V10) bensiinimoottorit sekä 6 litran Dieselmoottori (V8). Vuoteen 2003 asti oli tuotannossa myös 7,3 litran V8-dieselmoottori.
Varsinkin ympäristöjärjestöt ovat arvostelleet Excursionia paljon. Sen valmistus päättyi syksyllä 2005. Syynä olivat Super Dutyjen kasvanut tuotantotarve ja auton kehnot myyntiluvut. Eniten Excursionin myyntiä söi öljyn ja siten fossiilipolttoaineiden kasvanut hinta, joka teki Excursionin ajamisen varsin kalliiksi, sillä auto kuluttaa bensiini-V8:lla varustettuna 24l/100km. V10-moottorin kulutus on vieläkin suurempi.
Moottorit
Moottorivalikoimassa on 5,4 litran (V8) ja 6,8 litran (V10) bensakoneet sekä 6 litran diesel (V8). Vuoteen 2003 asti oli tuotannossa myös 7,3 litran V8-dieselmoottori.
thumb|left|Ford Excursionin facelift
Kaarablekk
Kaarablekk on tunturi Nikelin kunnassa Petsamon piirissä Murmanskin alueen luoteisosassa Venäjällä. Se sijaitsee Paatsjoen itäpuolella Suomen Neuvostoliitolle luovuttaman entisen Petsamon kunnan länsiosassa. Tunturi on 386 metriä korkea. Tunturin pohjoispuolella on Kaskamatunturi ja eteläpuolella Kuuroaivi.
Paul Allender
Paul Allender (s. 17. marraskuuta 1970) on brittiläinen kitaristi ja muusikko, joka tunnetaan luultavasti parhaiten työstään metalliyhtye Cradle of Filthin kitaristina vuosina 1992–1996 ja jälleen vuosina 2000-2014.
Allender on soittanut myös yhtyeissä The Blood Divine (1996–1997) ja Primary Slave (1997–2000).
Lapsuus ja nuoruus
Kun Paul oli kuusivuotias, hänen isänsä perehdytti hänet taistelulajeihin. Tämä muutti Paulin elämän täysin ja taistelulajeista tuli hänen perheensä hallitseva taiteenmuoto. Paul sai ensimmäisen kitaransa 14-vuotiaana. Hän soitti kitaraa epäsäännöllisesti, kunnes 19-vuotiaana kitaransoitosta muodostui hänen vakituinen harrastuksensa.
Paistaminen
thumb|Sipulin paistamista [[paistinpannulla.]]
Paistaminen on ruoan kypsentämistä kuumalla pinnalla kuuman rasvan avulla. Paistinrasvana voidaan käyttää voita, margariinia tai kasviöljyä. Paistamista pannulla ilman rasvaa sanotaan paahtamiseksi tai pariloimiseksi. Paistamiseksi kutsutaan myös ruoan kypsentämistä uunissa. Esimerkiksi sianruhon takaraajoista saatava kinkku paistetaan uunissa, samoin leivät ja kakut.
Keittämisessä, jossa ruoka-aine on upotettuna veteen, maitoon tai muuhun runsaasti vettä sisältävään nesteeseen, veden lämpötila voi nousta korkeintaan sataan asteeseen, mutta paistorasva voi olla paljon kuumempaa (noin 200–250 °C). Siksi paistettavan tuotteen pinnassa sokeri karamellisoituu tuottaen ruskeaa väriä, ja osa muista aineista saattaa hiiltyä. Paistetun perunan ja lihan pinta on ruskea, keitetyn lihan pinta jää harmahtavaksi. Paistorasvan lämpötilasta riippuu, kuinka syvälle rasva tunkeutuu ja kuinka rapea pinnasta tulee. Uppopaistamisessa paistettava tuote, esimerkiksi ranskalaiset perunat, upotetaan kokonaan rasvaan. Friteerauksessa tuote kastetaan vehnäjauhopohjaiseen taikinaan ennen uppopaistamista.
Polykystinen maksatauti
Polykystinen maksatauti on yleensä perinnöllinen sairaus, jossa maksassa tavataan lukuisia erikokoisia kystia (maksakysta). Sairauteen liittyy useiden epämuodostuneiden sappiteiden kasvu. Sairaudella on yhteys synnynnäiseen maksafibroosiin ja polykystiseen munuaistautiin. Polykystinen maksatauti on harvinaisempi ja lievempi kuin munuaisten sairaus.
Taipumus useiden kystien kehittymiseen on todennäköisesti olemassa jo syntyessä, mutta kystat yleensä suurenevat ja aiheuttavat ongelmia vasta aikuisiällä. Kystat voivat kasvaa jopa 10-senttisiksi. Maksa voi laajentua huomattavasti. Sairauden ei kuitenkaan katsota lyhentävän odotettavissa olevaa elinaikaa.
Kystien määrä ja kasvu liittyy mahdollisesti estrogeenitasoon, joten naisilla ongelma on pahempi. Useimmat potilaat diagnosoidaan neli- tai viisikymppisinä. Sairauteen ei aina liity selkeitä oireita, mutta turvonnut, kivulias vatsa ja hepatomegalia ovat tyypillisiä. Monesti sairaus havaitaan täysin sattumalta tai munuaissairauden toteamisen yhteydessä. Useimmilla polykystistä munuaistautia potevista on myös maksasairaus.
Kystat eivät yleensä vaadi hoitoa, mutta harvinaisissa, elämänlaatua suuresti heikentävissä tapauksissa jopa maksansiirto saattaa tulla kyseeseen.
Joissain tapauksissa polykystinen maksatauti näyttäisi ilmenevän satunnaisesti.
Abdul Hamid
Abdul Hamid (s. 1. tammikuuta 1944 Kamalpur) on toiminut Bangladeshin presidenttinä 14. maaliskuuta 2013 alkaen, kun hänen edeltäjänsä Zellur Rahman kuoli kesken toimikautensa. Presidentin toimikausi on viisi vuotta.
Hamid on koulutukseltaan lakimies Dhakan yliopistosta. Hänen syntymänsä aikaan Bangladesh oli osa Brittiläistä Intiaa ja vuodesta 1947 Pakistania. Hamid lähti politiikkaan kotimaakunnassaan Kishoregonj’ssa 1960-luvun alussa vastustaakseen silloista Pakistanin Mohammad Ajub Khanin sotilashallitusta ja joutui useita kertoja vankeuteen tämän takia. Hänen puolueensa on islamilainen awamiliitto, jonka varapuheenjohtajaksi hän nousi 1974. Pakistanin parlamentin jäsen hän oli vuodesta 1970 alkaen. Bangladeshin itsenäisyyssodan aikana 1971 hänellä oli tärkeä rooli Intian puolelle paenneiden pakolaisten johtajana. Maan itsenäisyyden aikana vuodesta 1971 hän on toiminut muun muassa koulutusjärjestelmän parantamisen puolesta. Awamiliitto oli oppositiossa vuosina 2001−2006, jonka jälkeen se on ollut monipuoluehallituksen osana. Hamid nousi parlamentin puhemieheksi 2009. Hän aloitti virkaa tekevänä presidenttinä 14. maaliskuuta 2013 ja valittiin maan presidentiksi viisivuotiskaudelle 22. maaliskuuta 2013.
Maaliskuussa 2018 hänet valittiin toiselle kaudelle.
Deep Purple (albumi)
Deep Purple on samannimisen yhtyeen kolmas albumi ja alkuperäisen kokoonpanon viimeinen albumi. Se kärsi heikosta markkinoista, jonka vuoksi levyn menestys jäi yhtyeen kahta edellistä albumia heikommaksi (USA #162).
Laulaja Rod Evans ja basisti Nick Simper erotettiin kesällä 1969 yhtyeestä musiikillisten ristiriitojen vuoksi. Yhtyeen musiikin suuntautuessa enemmän kohti raskasta rockia Simperia ja Evansia pidettiin musiikillisesti "liian kevyinä" sopimaan yhtyeeseen.
Albumin päätösraita "April" on kolmiosainen teos, jonka ensimmäinen osio on akustisen kitaran siivittämä, toinen klassista musiikkia hyväksikäyttävä ja kolmas ns. "yhtyeosa". Kappale antoi enteitä Jon Lordin tulevasta Concerto-projektista.
Kannen maalaus on helvettiä kuvaava osa Hieronymus Boschin teoksesta Maallisten ilojen puutarha. Painovirheen vuoksi kansi on mustavalkoinen. Yhtye ei kuitenkaan ryhtynyt oikomaan tätä virhettä.
Kappaleet
A-puoli B-puoli
Remasteroidun CD-version bonuskappaleet
Graveworm
Graveworm on italialais-saksalainen melodista black metalia soittava yhtye. Yhtye ottaa vaikutteita myös goottimetallista, doom metalista ja uusimmilla albumeilla myös death metalista. Graveworm perustettiin vuonna 1997.
Graveworm teki levytyssopimuksen Serenades Recordsin kanssa vuonna 1997. Samana vuonna yhtye teki kiertueen Crematoryn, Therionin ja Lake of Tearsin kanssa. Kiertueen jälkeen Graveworm julkaisi ensimmäisen albuminsa, When Daylight's Gone. Vuonna 1998 yhtyeeltä ilmestyi EP Underneath the Crescent Moon, jossa taustalla lauloi Sarah Jezebel Deva.
Yhtye julkaisi toisen täysimittaisen albuminsa, As the Angels Reach the Beautyn vuonna 1999. Sen jälkeen se teki kiertueen Agathodaimonin kanssa. Vuonna 2002 Graveworm vaihtoi levy-yhtiötään tekemällä levytyssopimuksen Nuclear Blastin kanssa.
James Eads
James Buchanan Eads (23. toukokuuta 1820 – 8. maaliskuuta 1887) oli yhdysvaltalainen keksijä ja insinööri. Hän syntyi Indianan Lawrenceburgissa ja vietti nuoruutensa Mississippin varrella Saint Louisissa, missä kiinnostui vesiliikenteestä. Hän sai nimensä äitinsä serkun, tulevan presidentin James Buchananin mukaan.
Hän kehitti sukelluskellon lähinnä haaksirikkoutuneiden alusten lastin pelastamiseen. Sisällissodan aikana hän sai tunnustusta unionilta kehitettyään panssaroituja aluksia, joita rakennutti viidessä kuukaudessa kahdeksan kappaletta. Mississippi-joen alajuoksun ajoittaisen madaltumisen ongelmaa hän pyrki ratkaisemaan onnistuneestikin aallonmurtajien avulla. Hän rakennutti Mississippin yli rautatie- ja maantiesillan Saint Louisin kaupungin kohdalla. Tämä Eads Bridge on yhä toiminnassa. Hän suunnitteli myös Meksikon poikki kulkevan rautatien yhdistämään Meksikonlahden liikenteellisesti Tyyneen valtamereen, mutta tätä suunnitelmaa ei toteutettu.
Islanti Eurovision laulukilpailussa
Islanti ei ole vielä voittanut Eurovision laulukilpailua kertaakaan, mutta sen korkein sijoitus on toinen sija, jonka Selma Björnsdóttir saavutti vuonna 1999 kappaleellaan ”All Out of Luck”. Islannin korkein pistesaavutus (218) on vuodelta 2009, jolloin maata edusti Yohanna kappaleellaan ”Is It True?”, jolloin maa oli myös toinen.
Islanti esitti kappaleensa islanniksi, kunnes kielisäännön vapautuessa laulukieleksi vaihtui englanti. Vuoden viisussa kuultiin hiukan ranskaa. Islantia kuultiin jälleen pitkästä aikaa vuonna ja jälleen vuonna 2019. Maan parhain pistemäärä on vuodelta, kun Daði & Gagnamagnið saivat 378 pistettä.
Kaksivaiheinen loppukilpailu
Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.
Uusi pisteidenlaskujärjestelmä
Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1-8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.
Kapellimestarit
Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Islannin kappaleet esitettiin ilman orkesterisäestystä vuosina 1988 ja 1989.
Ashley Benson
Tausta
Benson syntyi ja varttui Anaheimissä, Kaliforniassa. Hänen vanhempansa ovat Shannon Hart ja Jeff Benson, ja hänellä on sisko Shaylene, joka on vuoden vanhempi. Benson on tanssinut neljävuotiaasta asti ja harrasti mm. balettia, jazztanssia ja hiphopia. Lapsena hän esiintyi musikaaleissa ja joulukirkossa. Benson oli katalogimallina ollessaan viisivuotias, ja kahdeksanvuotiaana hän pääsi Ford-mallitoimiston listoille.
Ura
Benson esiintyi 2000-luvulla useissa tv-sarjoissa, kuten Poliisipäällikkö Mannion, O.C. ja Seitsemäs taivas. Vuosina 2010–2017 hän näytteli Hanna Marinia, tyttöporukan ”diivaa”, nuorten jännityssarjassa Valehtelevat viettelijät. Vuonna 2013 Benson nähtiin Barney Stinsonin siskona sarjassa Ensisilmäyksellä (How I Met Your Mother).
Yksityiselämä
Benson seurusteli huippumalli Cara Delevingnen kanssa vuoden 2018 toukokuusta lähtien. Pari erosi huhtikuussa 2020.
Miloš Trifunović
Miloš Trifunović (30. lokakuuta 1871 Užice, Serbian ruhtinaskunta – 19. helmikuuta 1957 Belgrad, Jugoslavia) oli serbialainen poliitikko. Hän toimi Jugoslavian kuningaskunnassa sotien välisenä aikana useissa hallituksissa ministerinä. Toisen maailmansodan aikana hän oli Lontoossa toimineen Jugoslavian kuningaskunnan pakolaishallituksen pääministerinä kahden kuukauden ajan kesällä 1943. Toisen maailmansodan jälkeen hän palasi Titon johtamaan Jugoslaviaan, mutta tuomittiin joulukuussa 1946.
Miloš Trifunović oli näkyvä hahmo Jugoslavian kuningaskunnan ajan politiikassa. Hän on ministerinä lukuisissa hallituksissa. Hän toimi opetusministerinä 1917-1918, 1920 ja 1922-1923, rakennustoiminnasta vastaavana ministerinä 1924-1925, opetusministerinä uudelleen 1924-1927, vt ulkoministerinä 1926 ja opetusministerinä 1941-1943 kenraali Simovićin pakolaisuuteen siirtyneessä hallituksessa. Pakolaisuusaikanaan hän toimi pääministerinä ja samalla sisäministerinä 26.06.-10.8. 1943.
Kesäkuussa 1943 hänestä tuli Lontoossa toimineen pakolaishallituksen pääministeri professori Slobodan Jovanovićin seuraajana. Hallituksen serbi- ja kroaattijäsenteen ristiriidat johtivat Trifunovićin eroon jo elokuussa 1943.
Maailmansodan päättyessä maanpakolaisuudessa olleita palasi takaisin Jugoslaviaan, jossa valta oli siirtynyt kommunuistipartisaanien johtajalle Josip Broz Titolle. Miloš Trifunović joutui kuten monet muutkin pakolaishallituksen kannattajat oikeuteen. Trifunović vangittiin 12. syyskuuta 1946 ja hänet tuomittiin joulukuussa 1946 kahdeksaksi vuodeksi vankeuteen. , Trifunović kuoli helmikuussa 1957 Belgradissa.
Miinalautta Pansio
Miinalautta Pansio (kylkinumero 90) on Suomen merivoimien Pansio-luokan miinalautta. Sen pääasiallisena tehtävänä on merimiinoitus, mutta alus kykenee myös ajoneuvojen kuljetukseen. Se on varustettu koneellisilla miinojen lastaus- ja laskulaitteilla. Alus kykenee lähes samoihin tehtäviin kuin merivoimien miinalaivatkin.
Valmistus
Alus tilattiin toukokuussa 1990 Olkiluodon telakalta. Se valmistui 1991 ja otettiin palvelukseen 25. syyskuuta 1991.
Palvelus
Alus on Rannikkolaivaston 6. pintatorjuntalaivueessa. Sen kotisatama ja kummikaupunki on Turun Pansio.
Muut Pansio-luokan miinalautat ovat Porkkala ja Pyhäranta.
Nuno Delgado
Nuno Miguel Delgado (s. 27. elokuuta 1976 Santarém ) on portugalilainen judon Euroopan-mestari ja olympiamitalisti.
Libya kesäolympialaisissa 2000
Libya osallistui Sydneyn kesäolympialaisiin vuonna 2000 kolmen urheilijan joukkueella. Maan urheilijat osallistuivat judoon, taekwondoon ja yleisurheiluun. Maan lipunkantajana avajaisissa toimi taekwondoin Nizar Mohamed Naeeli.
Nuno Delgado
Delgado saavutti Sydneyn olympialaisissa 2000 pronssia 81 kg:n painoluokassa. Hävittyään välierissä eteläkorealaiselle Cho In-Chulille hän kukisti pronssiottelussa Uruguayn Alvaro Paseyron. Ateenan olympialaisissa 2004 hän karsiutui samassa painoluokassa ensimmäisen ottelun jälkeen.
Delgado voitti Euroopan-mestaruuden 81 kg:n sarjassa Bratislavassa 1999. Loppuottelussa hän kukisti alankomaalaisen Maarten Arensin. Hän sai samassa painoluokassa EM-hopeaa Düsseldorfissa 2003 hävittyään finaalissa Sveitsin Sergei Aschwandenille. Hän sijoittui 81-kiloisissa lisäksi viidenneksi Birminghamin MM-kilpailuissa 1999 ja Mariborin EM-kilpailuissa 2002.
Delgado saavutti hopeaa EM-joukkuekilpailussa 2001. Hän saavutti opiskelijoiden MM-kilpailuissa pronssia 81-kiloisissa 1998. Hän saavutti maailmancupeissa ja Continental Open -kilpailuissa kolme turnausvoittoa, kaksi kakkossijaa ja neljä kolmossijaa. Hän voitti aikuisten tasolla kuusi Portugalin-mestaruutta.
Armeija (täsmennyssivu)
Armeija (ranskasta: armée) voi tarkoittaa:
Gaius Lutatius Catulus
Gaius Lutatius Catulus oli Rooman konsuli, jonka johdossa käytiin ensimmäisen puunilaissodan ratkaiseva taistelu ja jonka nimellä sodan jälkeinen rauha tunnetaan. Lutatiuksesta ei ole tietoja ennen hänen konsuliksi tuloaan.
Vuonna 243 eaa. Rooman ja Karthagon välinen I puunilaissota oli kestänyt 22 vuotta ja molemmat valtakunnat olivat uupuneita Sisilian hallinnasta käytävään sotaan, mutta kumpikaan ei ollut valmis luovuttamaan. Rooma keräsi voimansa viimeiseen ponnistukseen ja rikkaiden kansalaisten vapaaehtoisten lainojen turvin Rooma rakensi uuden laivaston. Lutatiuksen osallistumisesta kampanjaan ei ole näyttöä, mutta hänen myöhemmät vaiheensa antavat syytä epäillä, että Lutatius saattoi olla hankkeen takana.
Vuonna 242 eaa. Gaius Lutatius Catulus valittiin konsuliksi. Hän oli novus homo eli nousukas (hänen suvustaan ei ollut aikaisempia konsuleita). Parikseen Lutatius sai A Postumius Albinuksen, joka oli ikivanhaa sukua edustava patriisi. Tulevan sotavuoden suunnitelmia ja konsulien työnjakoa koskeva politikointi kärjistyi siihen, että pontifex maximus kielsi Postumiusta poistumasta Rooman kaupungista uskonnollisten syiden takia. Niinpä laivaston komento oli pakko antaa Lutatiukselle. Lutatiuksen avuksi sotatoimiin määrättiin praetori Q Valerius Falto, joka oli vanhaa patriisisukua. Lutatius ja Valerius veivät laivaston Sisiliaan ja operoivat vesillä ylivoimaisina, koska Karthago ei lähettänyt suuria voimia alueelle. Oltuaan pitkään Sisiliassa Lutatius haavoittui vakavasti, kun häneen osui katapultin ammus.
Vuoden 241 eaa. maaliskuussa Karthago lähetti suuren laivaston Sisiliaan mukanaan maajoukkoja (mm. elefantteja). Sää oli huono. Lutatius määräsi Valeriuksen ottamaan komennon laivoissa ja seurasi itse taistelua maalta käsin. Laivastot kohtasivat Aigates-saarien luona ja roomalaiset saavuttivat voiton. Tämän jälkeen Lutatius neuvotteli Hamilkar Barkan kanssa rauhanehdot, jotka Rooman senaatin määräämien tiukennusten jälkeen päätyivät I puunilaissodan rauhansopimukseksi, joka tunnetaan 'Lutatiuksen rauhan' nimellä. Lutatius palasi Roomaan, mutta ei saanut yksin kunniaa sodan voittamisesta. Lopulta järjestettiin kaksi triumfia, toinen Lutatiukselle ja toinen Valeriukselle.
Lutatiuksen myöhemmistä vaiheista ei ole historiassa viitteitä. Hänen nimensä esiintyy Juturnan temppelin jäänteissä, joten hän lienee vaikuttanut sen rakentamiseen. Lutatiuksen kuolinvuotta ei tiedetä.
Gaius Lutatius Catulus on Jukka M. Heikkilän romaanin Merikonsuli (1995) päähenkilö.
Unescon maailmanperintökohteet Palestiinassa
Unesco on nimennyt Palestiinassa kolme kohdetta maailmanperintöluetteloon.
Prokonnesos (kaupunki)
Prokonnesos (, myös ; ) oli antiikin aikainen kaupunki ja kaupunkivaltio (polis) samannimisellä saarella (nyk. Marmara) Propontisessa Vähässä-Aasiassa nykyisen Turkin alueella.
Maantiede
Prokonnesoksen poliksen kaupunkikeskus sijaitsi samannimisen saaren lounaisrannikolla nykyisen Marmaran kaupungin paikalla. Saari sijaitsi Propontiin länsiosassa koilliseen mantereella sijainneesta Priapoksesta ja luoteeseen samoin mantereen puolen Kyzikoksesta ja sen niemestä. Strabon sanoo virheellisesti kaupungin sijainneen Parionin ja Priapoksen välillä.
Ordo Regnum Sathanas
Ordo Regnum Sathanas on suomalaisen black metal -yhtye Hornan kokoelma-albumi. Siitä julkaistiin rajoitettu 300:n kappaleen C-kasetin painos.
Prokonnesos (kaupunki)
Maantiede
Prokonnesoksen saaren lounais- ja eteläpuolella sijaitsi joukko pienempiä saaria, joista tunnetaan kolmen antiikin aikaiset nimet, Ofiussa (nyk. Ekinlik), Elafonnesos (nyk. Avşa) ja Halone (nyk. Paşalimanı). Pseudo-Skylaks mainitsee Elafonnesoksessa olleen hyvän sataman. Plinius vanhempi ja Apollonios Rhodoslaisen skoliasti pitivät virheellisesti Elafonesosta vain toisena nimenä Prokonnesokselle. Halonen saarella sijaitsi samanniminen kaupunki.
Länsi-Agderin lääni
Kunnat
Länsi-Agderin lääniin kuuluu yhteensä 15 kuntaa:
Ukrainan valtakunnankomissariaatti
Ukrainan valtakunnankomissariaatti oli Saksan muodostama miehityshallinto 1941–1944 käsittäen suurimman osan toisessa maailmansodassa Neuvostoliitolta vallatusta Ukrainasta, eteläisimmän osan Valko-Venäjästä ja keskisen osan Itä-Puolasta. Päähallintopaikka oli ensin Brest ja sittemmin Rivne.
Valtakunnankomissaarina toimi Erich Koch.
Saksan tavoitteet Ukrainassa
Saksan keisarikunta oli tunnustanut ensimmäisen maailmansodan aikana vuonna 1918 Ukrainan itsenäisyyden saadakseen alueen valvontaansa ja samalla pois Venäjän Brest-Litovskin rauhan jälkeen. Saksa oli niin ikään yrittänyt muodostaa Puolasta epäitsenäisen, mutta autonomisesti puolalaisen valtiomuodostelman 1916 saadakseen puolalaiset taistelemaan Saksan puolesta.
Toisen maailmansodan aikana kansallissosialistiset ajatukset työnjaosta ja yhteiskunnallisesta arvoasemasta rotuoppien perusteella eivät mahdollistaneet ensimmäisen maailmansodan aikaista muodollisesti tunnustettuihin ja tosiasialliseksi taloudellisesti riippuvaisiksi suojelualueiksi järjestettyjä venäläisiä alueita, vaan idän yleissuunnitelman toteuttamiseksi valloitetut alueen siirtyivät Wehrmachtin sotilashallinnosta Saksan Valloitettujen itäalueiden valtakunnanministeriön siviilihallintoon, jossa johtajina toimivat yleensä Saksasta komennetut natsipuolueen aluejohtajat.
Saksan valtakunnanhallituksessa oli painotuseroja muun muassa Ukrainan suhteen. Alueesta vastaava ministeri Alfred Rosenberg olisi halunnut myöntyä jonkinlaiseen autonomiaan, mutta Heinrich Himmler piti kiinni suorasta miehityksestä. Samoin Hermann Göring yhtyi Adolf Hitlerin kantaan mahdollisimman suuren tahdonvastaisen työvoiman irrottamiseksi Saksan sotatalouteen. Myös Ukrainan valtakunnankomissariaatin johtaja, Erich Koch oli jälkimmäisellä kannalla.
Pakollinen siirtotyöläisyys
Ukrainan kansankomissariaatin alueelta lopuksi oli tilastojen mukaan lähetetty 2 196 166 ukrainalaista Ostarbeiteriksi Saksaan, mistä luvusta puuttuivat Ukrainan sosialistisen neuvostotasavallan länsiosista lähetetyt sadattuhannet galitsialaiset, jotka kuuluivat toiseen Saksan valtakunnan siviilihallintoalueeseen. Alue oli kuulunut ennen toista maailmansotaa Puolalle. Näin laskettuna ukrainalaisten Ostarbeitereiden määrä olisi kohonnut 2 500 000:aan. Ostarbeitereita työskenteli maataloudessa, kaivoksilla, sotateollisuudessa, metallurgian alalla ja rautateillä.
Syyskuussa 1942 Hitler vaati, että 500 000 ukrainalaista naista pitäisi siirtää Saksaan kodinhoitotehtäviin, jotta kotirouvat vapautuisivat Saksan sotateollisuuden palvelukseen. Syynä ukrainalaisnaisten mahdolliseen päästämiseen saksalaisiin koteihin oli se, että Etelä-Ukrainan alueella oli asunut yli 1 500 vuotta aikaisemmin ostro- ja visigootteja, jotka olivat germaaneja. Näin ollen ukrainalaisnaisissa olisi rotuajattelun mukaan voinut olla rodullisia talonpoikaishyveitä. Lopulta vain 15 000 ukrainalaista tyttöä otettiin kotiapulaisiksi. Runsaasta kahdesta miljoonasta Ostarbeiterista työskenteli monia sotateollisuudessa, muun muassa valmistamassa V2-ohjuksia.
Toisen maailmansodan lopussa noin 120 000 ukrainalaista ilmoitti itsensä siirretyiksi henkilöiksi. Osa ukrainalaisista karkotettiin Siperiaan. Monet kuolivat siellä.
Sivistys
Koska ukrainalaisia tarvittiin vain pakolliseksi työvoimaksi, heidän ei katsottu tarvitsevan sivistystä sen enempää kuin mikä tarvittiin saksalaisten herrojen kanssa keskustelemiseen, minkä vierailunsa aikana Ukrainassa 1942 Hitler totesi. Koch antoi alaisilleen ohjeen, jonka mukaan 15 vuotta täyttäneet oppilaat opettajineen sukupuolesta riippumatta tulee lähettää Saksaan töihin sekä kaikki koulut ja ylemmät oppilaitokset tulee sulkea. Tuloksena kaikki neljättä luokkaa ylempien luokkien opetusta tarjoavat koulut, samoin kuin myös yliopistot suljettiin tammikuussa 1942. Heinrich Himmlerin, Herman Göringin ja Martin Bormannin kantojen mukaisesti ukrainalainen älymystö piti marginalisoida.
Hallinto
pienois|Ukrainan valtakunnankomissariaatin hallinnolliset alueet.
Prokonnesos (kaupunki)
Maantiede
Prokonnesoksen kaupunkivaltion haltuun kuului ainakin koko Prokonnesoksen saari, sillä siellä ei ollut muita poliksia. Sen lisäksi siihen kuului ainakin Elafonnesos ja todennäköisesti myös muut mainitut pienemmät saaret. Näin sen alueen koko oli yli 110 neliökilometriä. Saari tunnettiin antiikin aikana marmoristaan, josta se on saanut myös nykyisen nimensä Marmara, samoin kuin koko Propontis tunnetaan Marmaranmerenä. Marmorilouhokset sijaitsivat saaren pohjoisosissa lähellä nykyistä Saraylarin kylää. Saarella oli kuusi satamaa, joista nykyisen Saraylarin luonnonsatamalahtea käytettiin marmorin vientiin.
Historia
Prokonnesos oli Joonian Miletoksen perustama siirtokunta. Se perustettiin arkaaisella kaudella samoihin aikoihin kuin Priapos ja Abydos eli noin vuonna 670 eaa., tosin joskus perustaminen on ajoitettu jo 700-luvun eaa. puoliväliin. Strabon erotti toisistaan vanhan ja uuden Prokonnesoksen, mikä viittaisi siihen, että kaupunkia olisi jossakin vaiheessa siirretty. Vanhan Prokonnesoksen paikaksi on arveltu Halonen saarta. Prokonnesoksesta oli kotoisin muun muassa puolimyyttinen runoilija Aristeas. Kaupungin kansalaisesta käytettiin etnonyymiä Prokonnēsios.